ব্রায়োফাইটা

উদ্ভিদ বিজ্ঞানে সমাঙ্গদেহী (ছত্রাক ও শৈবাল) অপেক্ষা কিছুটা উন্নত কিন্তু সংবহন কলাবিহীন অপুষ্পক উদ্ভিদদের ব্রায়োফাইটা বা মসবর্গ (ইংরেজি: Bryophyta, /ˈbraɪˌoʊfaɪts/) বলে। গ্রিক শব্দ Bryon থেকে এর উৎপত্তি, যার অর্থ মসজাতীয় ( প্রাচীন গ্রিক βρύον (brúon) 'tree moss, liverwort', and φυτόν (phutón) 'plant')। বিজ্ঞানী ব্রাউন ১৮৬৪ সালে ব্রায়োফাইটা নামটি ব্যবহার করেন। ব্রায়োফাইটা বর্গের উদ্ভিদকে ব্রায়োফাইটস বলে। ২০,০০০ এরও বেশি মসজাতীয় উদ্ভিদ প্রজাতি এর অন্তর্গত। সাধারণ বৈশিষ্ট্যসমূহ ব্রায়োফাইটার অন্তর্গত উদ্ভিদেরা সমাঙ্গদেহী উদ্ভিদ অপেক্ষা কিছুটা উন্নত কিন্তু ফার্নবর্গ বা টেরিডোফাইটা উদ্ভিদ অপেক্ষা অনুন্নত। অধিকাংশ উদ্ভিদ স্থলে বাস করে। তবে বেশিরভাগ উদ্ভিদের ছায়াময় স্যাঁতস্যাঁতে স্থানে জন্মায়। উল্লেখ্য যে, এরা স্থলজ উদ্ভিদ হওয়া সত্ত্বেও নিষেক কালে জলের প্রয়োজন হয়, তাই এদের উভচর উদ্ভিদ বলা হয়। এদের জীবন চক্রে দু'রকম প্রকৃতির দেহ পরিলক্ষিত হয়‌—লিঙ্গধর দেহ (Gametophyte) এবং রেণুধর দেহ (Sporophyte)। এর মধ্যে রেণুধর দেহ গৌণ এবং লিঙ্গধর দেহ মুখ্য। সুস্পষ্ট জনুক্রম দেখা যায়। এরা সমাঙ্গদেহী বা কাণ্ড (কলিড) ও পাতার (ফাইলিড) মতো অঙ্গ যুক্ত। এদের মূল থাকে না, পরিবর্তে রাইজয়েড, শল্ক বা রোম থাকে। এদের জাইলেম ও ফ্লোয়েম কলা দিয়ে গঠিত সংবহন তন্ত্র থাকে না। এরা যৌন জননের জন্য গ্যামেট/জনন কোষ ব্যবহার করে এবং অযৌন জননের জন্য খণ্ডীভবন বা গেমা বা রেণু ব্যবহার করে। উদ্ভিদদেহ পৃষ্ঠ-অঙ্কীয় এবং থ্যালাস প্রকৃতির (মূল-কাণ্ড-পাতায় বিভক্ত নয়)। যৌনাঙ্গ পৃষ্ঠদেশে সৃষ্টি হয়। ক্লোরোপ্লাস্ট অসংখ্য এবং পাইরিনয়েড বিহীন। রেণুধর কলা থেকে এথ্রোথেসিয়াম গঠিত হয়। ক্যাপসুলের প্রাচীর এক থেকে বহুস্তরী হতে পারে। উদাহরণ: রিক্সিয়া, মার্কেনসিয়া ইত্যাদি। খন্ডিত বা অরীয়ভাবে বিভাজিত থ্যালাস। থ্যালাসের প্রতিটি কোষে একটি মাত্র ক্লোরোপ্লাস্ট থাকে, যার কেন্দ্রে একটি পাইরিনয়েড দানা থাকে। ফেলাসের পৃষ্ঠদেশে একটি বা একাধিক যৌনাঙ্গ থাকে। পুংধানী ও স্ত্রীধানি নিয়ে যৌনাঙ্গ গঠিত হয়। বৃদ্ধি ঋতুতে স্পোরাঞ্জিয়া তৈরি হয়। ক্যাপসুল ৪ থেকে ৬ টি কোষের স্তর নিয়ে গঠিত এবং স্টোমাটা সমন্বিত। উদাহরণ: অ্যান্থোসেরোস ইত্যাদি। রেণুধর দশা সূত্রাকার বা থ্যালাস প্রকৃতির, একে প্রোটোনেমা বলে। লিঙ্গধর দশা কাণ্ড ও পত্র নিয়ে গঠিত। কাণ্ডের আগায় যৌনাঙ্গ গঠিত হয়। রেণুধর দেহ ফুট, সিটা এবং ক্যাপসুল নিয়ে তৈরি। কেন্দ্রীয় কলুমেলাকে আর্কিস্পোরিয়াম বেষ্টন করে থাকে। উদাহরণ: ফিউনারিয়া, স্ফ্যাগনাম ইত্যাদি। ফিউনারিয়া হাইগ্রোমেট্রিকা একটি অতি সাধারণ মস। এদের ভিজে দেওয়ালে, কাষ্ঠখন্ডে এবং আর্দ্র মাটিতে জন্মাতে দেখা যায়। এদের লিঙ্গধর দেহ স্পঞ্জ আকৃতির। দেহটি ঋজু পত্রবিশিষ্ট অক্ষ নিয়ে গঠিত। অক্ষের গোড়া থেকে মূলের পরিবর্তে রাইজয়েড নির্গত হয়। এই রাইজয়েড দিয়ে এরা বস্তুর সঙ্গে আটকে থাকে এবং রস শোষণ করতে পারে। ঋজু অক্ষকে বেষ্টন করে পাতাগুলি অবস্থান করে। পাতাগুলি বৃন্তহীন সবুজ এবং ডিম্বাকার, মধ্যশিরাযুক্ত। এর শাখার অগ্রভাগে গুচ্ছাকারে জননাঙ্গ সৃষ্টি হয়। এদের পুং জননাঙ্গ এবং স্ত্রী জননাঙ্গ পৃথক শাখার অগ্রভাগে উৎপন্ন হয়। এদের পুং জননাঙ্গ কে অ্যানথেরিডিয়া এবং স্ত্রী জননাঙ্গকে আর্কিগোনিয়া বলে। জননাঙ্গগুলি পেরিকিটীয় পত্র ও প্যারাফাইসিস পরিবেষ্টিত থাকে। অ্যানথেরিডিয়া বা পুংধানীগুলি ক্ষুদ্র বৃন্ত এবং গোল/ডিম্বাকার অংশ নিয়ে গঠিত। এটি একস্তর বিশিষ্ট জ্যাকেটের স্তর পরিবেশিত থাকে। এর মধ্যে পুংধানী মাতৃকোষ থাকে, যার থেকে রূপান্তরের মাধ্যমে পুংজনন কোষ বা অ্যান্থেরোজয়েড সৃষ্টি হয়। প্রতিটি পুংজনন কোষ দুটি ফ্ল্যাজেলা যুক্ত এবং হ্যাপ্লয়েড। আর্কিগোনিয়া বা স্ত্রীধানীগুলি ফ্লাস্কের মতো দেখতে। এটিও একস্তর বিশিষ্ট জ্যাকেটের স্তর পরিবেশিত থাকে। এর গ্রীবার মধ্যে গ্রীবানালি কোষ এবং অঙ্কে একটি অঙ্কীয় কোষ এবং একটি ডিম্বকোষ থাকে। ডিম্বকোষ হ্যাপ্লয়েড। পুংধানী থেকে পুংজনন কোষগুলি জলের মাধ্যমে মুক্ত হয়ে স্ত্রীধানীর গ্রীবার মধ্যে দিয়ে অঙ্কে প্রবেশ করে এবং ডিম্বানুকে নিষিক্ত করে। ফলে ডিপ্লয়েড জাইগোট সৃষ্টি হয়। জাইগোট রেণুধর দশা বা স্পোরোফাইটের সূচনা করে। এতে ফুট, সিটা ও ক্যাপসুল বর্তমান। ক্যাপসুলের কলুমেলাকে বেষ্টন করে রেণুধর কলা থাকে। এই কলায় অবস্থিত রেণুমাতৃকোষ থেকে মিয়োসিস বিভাজনের মাধ্যমে হ্যাপ্লয়েড রেণু উৎপন্ন হয়। এই রেণুগুলি গ্যামেটোফাইট বা লিঙ্গধর দশার সূচনা করে। ক্যাপসুল বিদীর্ণ হলে রেনুগুলি মুক্ত হয় অনুকূল পরিবেশে অঙ্কুরিত হয়ে পুনরায় লিঙ্গধর দেহ গঠন করে। মোনোফাইলেটিক ব্রায়োফাইট মডেল: স্ফ্যাগনাম জাতীয় মস একসাথে অনেকগুলি জন্মালে তাই একত্রে কার্বন জাতীয় পিট মাটি গঠন করে এই মাটির জল ধারণ ক্ষমতা বেশি হয় চাষের উপযোগী এবং এ ছাড়া পিট জ্বালানি হিসেবে ব্যবহৃত হয়। শুকনো স্ফ্যাগনাম পিট মোড়ক বাধাইয়ের কাজে ব্যবহৃত হয়। অনুর্বর জমিতে স্ফ্যাগনাম আচ্ছাদন সৃষ্টি করে চাষযোগ্য জমির জল ধারণ ক্ষমতা বৃদ্ধি করা হয়। স্ফ্যাগনাম-এর জীবাণু নিবারণ এবং জল শোষণ ক্ষমতা থাকায় এদের তুলোর বিকল্প হিসেবে ড্রেসিং এর কাজে ব্যবহার করা হয়। মার্কেনসিয়া পলিমরফা যকৃত ও ফুসফুসের রোগে ব্যবহার করা হয়, স্ফ্যাগনাম থেকে প্রাপ্ত স্ফ্যাগনল চর্মরোগের চিকিৎসায় ব্যবহার করা হয়। ব্রায়োফাইটা জাতীয় কিছু উদ্ভিদ প্রজাতি বায়ুদূষণ অধ্যুষিত এলাকায় বসবাস করতে পারে না বলে এদের দূষণ-নির্দেশক হিসেবে ব্যবহার করা হয়। যেমন, ফ্রুলানিয়া মাস্কিকোলা, লোফোসিলা মাইনর ইত্যাদি। মস জাতীয় উদ্ভিদ পর্বতগাত্রে একটি সবুজ আস্তরণ সৃষ্টি করে। এই আস্তরনের মধ্যে অন্যান্য উদ্ভিদের বাসভূমি তৈরি হয়। কোনো স্থানে নতুন, বাস্তুতন্ত্র তৈরিতে মসের ভূমিকা গুরুত্বপূর্ণ। Levetin, Estelle; McMahon, Karen (২০১২)। Plants and Society। New York, NY: McGraw-Hill। পৃষ্ঠা 139। আইএসবিএন 978-0-07-352422-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hedges, S. Blair (নভেম্বর ২০০২)। "The origin and evolution of model organisms"। Nature Reviews Genetics। 3 (11): 838–849। এসটুসিআইডি 10956647। ডিওআই:10.1038/nrg929। পিএমআইডি 12415314। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bryophytes (Mosses and liverworts) — The Plant List"। theplantlist.org। সংগ্রহের তারিখ ২০১৭-০৪-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "What are Bryophytes"। Southern Illinois University Carbondale। ২০১৮-১০-১৯ তারিখে মূল থেকে আর্কাইভ করা। সংগ্রহের তারিখ ২০০৯-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vanderpoorten, Alain; Goffinet, Bernard (২০০৯)। Introduction to Bryophytes। Cambridge: Cambridge University Press। পৃষ্ঠা 3। আইএসবিএন 978-0-511-54013-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উচ্চতর জীববিদ্যা, সেন-মিদ্যা-সাঁতরা, সাঁতরা পাবলিকেশন। Sousa, Filipe; ও অন্যান্য (২০২০)। "The mitochondrial phylogeny of land plants shows support for Setaphyta under composition-heterogeneous substitution models"। PeerJ। 8 (4): e8995। ডিওআই:10.7717/peerj.8995 । পিএমআইডি 32377448 |pmid= এর মান পরীক্ষা করুন (সাহায্য)। পিএমসি 7194085  |pmc= এর মান পরীক্ষা করুন (সাহায্য)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cox, Cymon J. (২০১৮)। "Land Plant Molecular Phylogenetics: A Review with Comments on Evaluating Incongruence Among Phylogenies"। Critical Reviews in Plant Sciences। 37 (2–3): 113–127। hdl:10400.1/14557 । এসটুসিআইডি 92198979। ডিওআই:10.1080/07352689.2018.1482443। বিবকোড:2018CRvPS..37..113C। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lesica, P.; McCune, B.; Cooper, S. V.; Hong, W. S. (১৯৯১)। "Differences in lichen and bryophyte communities between old-growth and managed second-growth forests in the Swan Valley, Montana"। Canadian Journal of Botany। 69 (8): 1745–1755। ডিওআই:10.1139/b91-222। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ব্রায়োফাইটা সংক্রান্ত মিডিয়া রয়েছে। উইকিঅভিধানে ব্রায়োফাইটা শব্দটি খুঁজুন। ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Bryophyta নিবন্ধ তথ্য রয়েছে। Andrew's Moss Site Photos of bryophytes 27-May-2013 Centuries-old frozen plants revived, 400-year-old bryophyte specimens left behind by retreating glaciers in Canada are brought back to life in the laboratory. Farge, Catherine La; Williams, Krista H.; England, John H. (২২ মে ২০১৩)। "Regeneration of Little Ice Age bryophytes emerging from a polar glacier with implications of totipotency in extreme environments"। Proceedings of the National Academy of Sciences। 110 (24): 9839–9844। ডিওআই:10.1073/pnas.1304199110 । পিএমআইডি 23716658। পিএমসি 3683725 । বিবকোড:2013PNAS..110.9839L। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Magill, R. E., ed. (1990). Glossarium polyglottum bryologiae. A multilingual glossary for bryology. Monographs in Systematic Botany from the Missouri Botanical Garden, v. 33, 297 pp. Online version: Internet Archive.